
Republika e Kosovës
Република Косово - Republic of Kosovo
Qeveria - Влада – Government
Ministria për Komunitete dhe Kthim / Mинистарство за заједнице и повратак /
 Ministry of Communities and Return

THIRRJE PUBLIKE PËR FINANCIMIN E AKTIVITETEVE TË SEKTORIT TË OJQ-ve QË KANË PËR QËLLIMË RRITJEN E NIVELIT  TË PUNËSIMIT TË ANËTARËVE TË KOMUNITETIT JOSHUMICË DHE PËRMIRËSIMIN E KAPACITETEVE PËR TË PROMOVUAR MBROJTJEN E TË DREJTAVE TË KOMUNITETEVE   

Fushë Kosovë
21.7.2025
Kjo thirrje publike për propozime nga organizatat e shoqërisë civile ka për qellim punësimin, angazhimin në praktikë dhe organizimin e trajnimeve me theks të veçantë tek gratë, të rinjtë, personat me aftësi të veçanta si dhe grupet e tjera të margjinalizuara brenda komuniteteve jo-shumicë që jetojnë në Kosovë, por edhe në përmirësimin e kapaciteteve të organizatave joqeveritare për promovimin dhe mbrojtjen e të drejtave të komuniteteve dhe forcimin e partneritetit dhe bashkëpunimit të organizatave joqeveritare me aktorë të tjerë.
Qëllimi i projekateve

Organizatat e shoqërisë civile në përputhje me këtë thirrje publike mund ti dorëzojnë aplikacionet për projekte në fushat e tyre prioritare, si më poshtë: 
1. Lot - Kontribut në punësim, angazhim në praktikë dhe organizim të trajnimeve me theks të veçantë tek gratë, të rinjtë, personat me aftësi të veçanta si dhe grupet e tjera të margjinalizuara brenda komuniteteve jo-shumicë që jetojnë në Kosovë, për të aplikuar për mbështetje financiare dhe
2. Lot - Përmirësimi i kapacitetit të organizatave joqeveritare për të promovuar dhe mbrojtur të drejtat e komuniteteve dhe forcimin e partneriteteve dhe bashkëpunimit të organizatave joqeveritare me palë të tjera të interesuara, veçanërisht me institucionet qeveritare që veprojnë në fushën e promovimit dhe mbrojtjes së të drejtave të komuniteteve

Prioritet do t’u jepet OJQ-ve që jo vetëm punojnë për komunitetin, por që bazohen në të.

Qëllimi i këtij njoftimi publik është të mbështesë Ministrinë për Komunitete dhe Kthim të Kosovës në zbatimin e misionit të saj. Misioni është të krijojë kushte për kthim të qëndrueshëm, mbrojtje, integrim dhe zhvillim të komuniteteve duke ndërtuar besim të ndërsjellë dhe duke ofruar mundësi të barabarta për të gjitha komunitetet që jetojnë në Kosovë, përmes pranisë së tyre të vazhdueshme institucionale dhe shërbimeve efektive, duke marrë parasysh standardet ndërkombëtare dhe praktikat më të mira.

1 LOT. Program për financimin e aktiviteteve që synojnë rritjen e nivelit të punësimit të anëtarëve të komuniteteve jo-shumicë.
1.2 Në përputhje me këtë thirrje publike, OJQ-të mund të konkurrojnë me projektet/programet e tyre për fushat prioritare të mëposhtme:
1. Punësimi i praktikantëve për praktikë në institucione dhe organizata të ndryshme;
2. Organizimi i trajnimeve për aftësi të buta (soft skills);
3. Rrjetëzimi profesional;
[bookmark: _GoBack]4. Trajnim për zanate të ndryshme, duke përfshirë por pa u kufizuar në trajnime për parukierë, rrobaqepës, marangozë, mekanikë makinash etj., si dhe punësimin e praktikantëve në këto punë;

1.3 Organizatat joqeveritare mund të aplikojnë me një projekt që kontribuon angazhimi në praktikë dhe organizimin e trajnimeve për komunitetet në Kosovë, përmes aktiviteteve të mëposhtme:

• Aktivitete që lidhen me angazhimin e praktikantëve duke investuar në trajnime dhe duke përvetësuar njohuritë e nevojshme për përfshirje në tregun e punës, ku përparësi do t'u jepet grave, të rinjve, personat me aftësi të veçanta, si dhe grupeve të tjera të margjinalizuara brenda komuniteteve jo-shumicë;
• Aktivitete që lidhen me organizimin e trajnimeve që do të promovojnë, zhvillojnë dhe ndërtojnë kapacitetin e komuniteteve për t'u bërë konkurruese në tregun e punës, si dhe do t'i pajisin ato me njohuritë e nevojshme për të qenë në gjendje të punojnë dhe të krijojnë mundësi të reja punësimi;
• Aktivitete që lidhen me krijimin e një rrjeti profesional ku do të ofrohet organizimi i aktiviteteve të përbashkëta të anëtarëve të grupit të rrjetit dhe do të jetë e mundur shkëmbimi i informacionit në lidhje me mundësitë e punësimit ose trajnimit, si dhe ndihma ndaj njëri-tjetrit në zgjidhjen e problemeve që lidhen me punën:
• Vëmendje më e madhe ndaj çështjeve që lidhen me gratë e komunitetit (për shembull, nivele më të larta të përfshirjes së grave në punësim, praktikë dhe trajnim);
• Aktivitete që synojnë përmirësimin e politikave qeveritare në fushën e mbrojtjes dhe promovimit të të drejtave dhe interesave të komuniteteve në aspektin e punësimit;
• Aktivitete për zhvillimin e mundësive ekonomike për komunitetet dhe/ose anëtarët e komuniteteve jo-shumicë, pra trajnimin e tyre në gjenerimin e të ardhurave;

1.4 Shuma minimale e mbështetjes financiare që mund të ndahet për secilin projekt individual është 5,000 (pesë mijë) euro, ndërsa shuma maksimale për një projekt individual është 15,000 (pesëmbëdhjetë mijë) euro.

Projektet mund të financohen në shumën prej 100% të shpenzime totale të pranueshme të projektit.

Aplikantët mund të sigurojnë bashkëfinancim nga burime të tjera financimi.

Është e detyrueshme të specifikohet në çdo formular aplikimi se për cilin komunitet është menduar propozimi i projektit dhe nga buxheti i cilit komunitet kërkohet ndarja e fondeve. 

1.5. Afati i fundit për dorëzimin e propozimeve është pesëmbëdhjetë (15) ditë pune dhe përfundon më 08.08.2025, në orën 16:00.
OJQ-të mund të aplikojnë me një maksimum prej një (1) projekti brenda kësaj thirrjeje.
E njëjta OJQ mund të jetë partnere në disa projekte në fushat prioritare të thirrjes.
Periudha e zbatimit të projektit është maksimumi gjashtë (6) muaj.

Lot 2 Përmirësimi i kapacitetit të organizatave joqeveritare për të promovuar dhe mbrojtur të drejtat e komuniteteve dhe forcimi i partneriteteve dhe bashkëpunimit të organizatave joqeveritare me aktorë të tjerë, veçanërisht me institucionet qeveritare që veprojnë në fushën e promovimit dhe mbrojtjes së të drejtave të komuniteteve
2.1 Në përputhje me këtë thirrje publike, OJQ-të mund të konkurrojnë me projektet/programet e tyre për fushat prioritare të mëposhtme:
• Përkushtimin për të rregulluar një ose më shumë fusha me interes të komunitetit;
• Promovim dhe rritje të nivelit të bashkëpunimit midis anëtarëve të komuniteteve që jetojnë në Kosovë, përmes organizimit të aktiviteteve të përbashkëta nga organizatat joqeveritare, d.m.th. projekte.
• Vëmendje e shtuar ndaj çështjeve që lidhen me gratë ose të rinjtë nga komunitetet (për shembull, përfshirje më e madhe e grave ose të rinjve në aktivitete edukative, mundësi të barabarta për gratë në punësim, përfaqësim i grave dhe të rinjve në komunitete, etj.).
• Zbatim i shtuar i mbrojtjes së të drejtave të komunitetit në një ose më shumë fusha, d.m.th. mosdiskriminim, siguri dhe liri lëvizjeje, të drejtat për identitet, kulturë dhe fe, gjuhë, media, qasje në arsim, mundësi ekonomike dhe sociale, shëndetësi dhe përfaqësim;
• Zbatim i shtuar i strategjive dhe veprimeve qeveritare që adresojnë ose ndikojnë në komunitete;

2.2 Shuma minimale e mbështetjes financiare që mund të ndahet për çdo propozim projekti të OJQ-së është 5,000 (pesë mijë) euro, ndërsa shuma maksimale për një projekt është 15,000 (pesëmbëdhjetë mijë) euro. Në rastin e një partneriteti me një organizatë tjetër, shuma maksimale e mbështetjes financiare që mund të jepet është 20,000 (njëzet mijë) euro.
2.3 Projektet mund të financohen deri në 100% të shpenzime totale të pranueshme të projektit.
Aplikantët dhe partnerët potencialë mund të sigurojnë bashkëfinancim nga burime të tjera financimi.
2.4. Afati i fundit për dorëzimin e propozimeve është pesëmbëdhjetë (15) ditë pune dhe përfundon më 08.08.2025 në orën 16:00.

OJQ-të mund të aplikojnë me një maksimum prej një (1) projekti në kuadër të kësaj thirrjeje.
E njëjta OJQ mund të jetë partnere në disa projekte në fushat prioritare të thirrjes.
Periudha e zbatimit të projektit është maksimumi gjashtë (6) muaj.

3. Shuma e planifikuar e mbështetjes financiare për projektet:
Shuma e disponueshme për mbështetje financiare publike për projektet/programet sipas kësaj thirrjeje publike është 300,000 (treqind mijë) euro.

1. Kalendari indikativ i përfundimit të thirrjes  

21.07.2025	-	 Hapja e thirrjes
29.07.2025	-           Afati i fundit për parashtrimin e pyetjeve rreth thirrjes
04.08.2025	-           Publikimi i përgjigjeve në faqen e MKK-së
08.08.2025	-	 Afati i fundit për dorëzimin e propozimeve të projekteve në MKK
22.08.2025	- 	 Publikimi i rezultateve paraprake, njoftimi i aplikantëve
29.08.2025	-	 Afati i fundit për paraqitjen e ankesave 
05.09.2025	-	 Vendim i Komisionit për Ankesa 
08.09.2025-10.09.2025 -  Nënshkrimi i kontratës
28.02.2026	-	    Dorëzimi i raportit përfundimtar pas zbatimit të projektit


3.   Lista komplete e dokumenteve të nevojshme
Aplikimi do të konsiderohet i plotë nëse përmban të gjithë formularët e aplikimit dhe bashkëngjitjet e detyrueshme siç kërkohet në thirrjen publike dhe dokumentacionin e thirrjes si më poshtë:
1. 	Formulari i propozimit të ofertës 
2. 	Formulari i propozim buxhetit
3. 	Formulari i Deklaratës së Partneritetit (nëse është e aplikueshme)
4. 	Kopja e certifikatës së regjistrimit të OJQ-ve;
5. 	Kopja e certifikatës së numrit fiskal;
6. 	Formulari i deklaratës për mungesë financimi të dyfishtë;
7. 	Formulari i aplikimit për projekte ose programe të OJQ-ve që financohen nga burimet e financimit publik;
8. 	Formulari i deklaratës për aktivitetet e përshkruara të programit/projektit;
9. 	Deklarata vjetore për vitin 2023, (nga ATK);
10. 	Vërtetim nga Administrata Tatimore e Kosovës për gjendjen e borxhit publik, e vlefshme në datën e dorëzimit të kërkesës, e cila vërteton se aplikanti nuk ka borxhe aktuale tatimore të papaguara apo obligime të tjera tatimore, apo se është në marrëveshje për shlyejë borxhit me ATK-në;
11. 	Para nënshkrimit të kontratës OJQ-ja duhet të dorëzojë dëshmi, se OJQ-ja dhe menaxheri i projektit nuk janë nën hetim për vepra penale;
12. 	Vërtetim nga banka e llogarisë aktive të organizatës joqeveritare.

Propozimet do të dorëzohen vetëm në formularët e kërkuar, të cilët së bashku me Udhëzimet për aplikantët, janë të disponueshëm në faqen e internetit të MKK-së.

3. Dorëzimi i aplikacionit 

 
Aplikimet dorëzohen në një zarf të mbyllur, ku në zarf vendoset një kopje e printuar e të gjithë dokumentacionit të nevojshëm origjinal, si dhe një kopje elektronike në CD. 
 
Dokumentet e kompletuara mund të dorëzohen fizikisht në adresën e mëposhtme ose të dërgohen me postë në:

Ministria për Komunitete dhe Kthim  
rru. Nëna Terezë, PN. 12000 Fushë Kosovë / Kosovë
Zyra e arkivit 







 
Për mbështetje financiare do të shqyrtohen vetëm projektet që janë pranuar brenda afatit të përcaktuar në këtë thirrje publike dhe që i kanë plotësuar kushtet e thirrjes publike. 


4. Kontakti  
Të gjitha pyetjet në lidhje me thirrjen mund të bëhen ekskluzivisht në mënyrë elektronike në adresën e mëposhtme: request.mkk.mzp.mzp@rks-gov.net jo më vonë se me 29.07.2025. Përgjigjet do të kthehen në formë elektronike dhe do të publikohen në faqen zyrtare të MKK-së në 04.08.2025.
 
5. Udhëzime për aplikantët
Së bashku me këtë thirrje do të publikohen edhe Udhëzimet për aplikantët, në lidhje me informacione më të detajuar rreth thirrjes publike.

